Произведен је у чин потпоручника 1979. године, а унапријеђен у чин поручника 1980, капетана 1983, капетана прве класе 1987, мајора 1993, потпуковника 1995. (ванредно), пуковника 1999. и генерал-мајора 12. маја 2002. (ванредно). Обављао је дужности: командир вода; командир ракетне батерије противваздушне одбране; командир средње самоходне ракетне батерије противваздушне одбране; начелник Одјељења за планирање и обуку у команди бригаде противваздушне одбране; командант дивизиона и командант ракетног пука противваздушне одбране у Војсци Републике Српске; начелник Управе за морал; вршилац дужности начелника сектора за морал, информисање и правне послове; помоћник начелника Генералштаба Војске Републике Српске за Ваздухопловства и противваздушну одбрану; начелник штаба и командант Ваздухопловства и противваздушне одбране Војске Републике Српске. Професионална војна служба му је прекинута 21. јула 2004. године због реформе и трансформације Војске Републике Српске. Након престанка професионалне војне службе запослио се у Министарству одбране Републике Српске као државни службеник и радио на дужности помоћника министра за одбрамбене припреме, попуну и школовање све до укидања овог министарства 2006. године. Од 2007. године ради као државни службеник у Министарству одбране Босне и Херцеговине у Сарајеву на дужности помоћника министра за обавјештајно-безбједносне послове. Учествовао је у Одбрамбено-отаџбинском рату од почетка 1993. до 19. јуна 1996. године био на дужностима командира ракетне батерије противваздушне одбране, команданта дивизиона и команданта пука противваздушне одбране.